
Par grozījumu Gulbenes novada pašvaldības domes 2024.gada 28.marta lēmumā
[bookmark: _Hlk161211839]Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu”
Ar Gulbenes novada pašvaldības domes 2024.gada 28.marta lēmumu Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr. 8; 8.p) nolemts atbalstīt projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” (turpmāk – Projekts) pieteikuma iesniegšanu 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” atklāta konkursa projektu iesniegumu atlasē un nodrošināt visā projekta ieviešanas laikā projekta realizācijai nepieciešamo līdzfinansējumu.
Projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” šī brīža attiecināmās izmaksas 3363281,34 EUR, kur 67,95% jeb 2285448,09 EUR veido Taisnīgas pārkārtošanās fonda (TPF) finansējums, 21,79% jeb 732835,91 EUR ir pašvaldības līdzfinansējums un 10,26% jeb 344997,34 EUR ir sadarbības partnera līdzfinansējums. Neattiecināmās izmaksas 149739,81 EUR apmērā ir projekta sadarbības partnera izdevumi, ko veido PVN likme.
Projekta īstenošanas laikā būvobjektā "Dzelzceļa ielas pārbūve Gulbenē" radās nepieciešamība veikt papildu darbus, kas nebija paredzēti. Saskaņā ar 2026. gada 16. jūnija Fakta konstatācijas aktu Nr. 3 tika konstatēta nepieciešamība veikt izmaiņas būvprojektā. Gājēju pārejas zonā (PK 6+20–PK 6+30) konstatēts deformējies un iesēdies betona bruģakmens segums, tādēļ paredzēta esošā seguma demontāža, pamatnes sagatavošana un izlīdzināšana, esošā bruģa ieklāšana un noblietēšana. Pieslēguma zonā pie īpašuma Dzelzceļa ielā 14 (PK 1+30–PK 1+60) konstatēts, ka pēc ielas pārbūves stāvlaukuma asfalta segums atradīsies zemāk par brauktuves līmeni, veidojot transportlīdzekļu kustībai nelabvēlīgu slieksni. Līdz ar to paredzēts izbūvēt jaunu karstā asfalta dilumkārtu AC-11, nomainīt stāvlaukuma betona apmales, noregulēt lietus ūdens kanalizācijas akas vāku un paaugstināt esošās lietus ūdens uztvērējakas. Vienlaikus visā Dzelzceļa ielas pārbūves posmā konstatētas bojātas, salauztas un nodrupušas betona apmales, tādēļ paredzēta bojāto apmaļu demontāža un nomaiņa pret jaunām, saglabājot attiecīgo apmaļu tipu. Tāpat konstatēts septiņu lietus ūdens kanalizācijas aku vāku iesēdums un nolietojums, līdz ar to paredzēta to nomaiņa pret jaunām D400 klases lūkām.
Saskaņā ar 2026. gada 27. jūlija Fakta konstatācijas aktu Nr. 4 konstatēta papildu nepieciešamība veikt vēl vairākus darbus. Izvērtējot tehnisko stāvokli, secināts, ka atjaunojamajā ceļa posmā esošās betona apmales nenodrošina nepieciešamo augstuma starpību pēc asfalta seguma atjaunošanas un ir būtiski bojātas, tādēļ tās paredzēts nomainīt. Saskaņojot risinājumus ar saistītā projekta būvdarbu veicēju, konstatēta nepieciešamība izbūvēt pazeminātas apmales brauktuves un iebrauktuvju paplašinājumu vietās (PK 10+90–PK 11+10), kā arī izbūvēt papildu iebrauktuvi (PK 11+55–PK 11+67). Abās iebrauktuvēs paredzēta segas konstrukcijas Nr. 5a izbūve. Veicot kontroluzmērījumus, secināts, ka, saglabājot ceļa vienpusēju šķērskritumu līdz PK 8+40, nepieciešamo virszemes ūdeņu novadi iespējams nodrošināt, izmantojot esošo lietus ūdens uztvērējaku.
Ņemot vērā minēto, ar SIA "Valkas ceļi" noslēgtā būvdarbu līguma Nr. GNP 2025/29/ERAF par Dzelzceļa ielas pārbūvi Gulbenes pilsētā kopējā summa palielinās no 1310833,16 EUR uz 1334974,06 (Viens miljons trīs simti trīsdesmit četri tūkstoši deviņi simti septiņdesmit četri euro un seši centi). Pašvaldības finansējuma daļa palielinās no 1122807,16 EUR uz 1146948,06 EUR (Viens miljons simts četrdesmit seši tūkstoši deviņi simti četrdesmit astoņi euro un seši centi), savukārt sadarbības partnera SIA“Gulbenes Energo Serviss” finansējuma daļa nemainās un saglabājas  188026,00 EUR (viens simts astoņdesmit astoņi tūkstoši divdesmit seši euro un nulle centi)” apmērā. Šo papildu darbu kopējās pašvaldības daļas izmaksas ir  24140,90 EUR bez PVN, un nepieciešamais finansējums šo darbu veikšanai ir nodrošināms no Gulbenes novada pašvaldības budžeta līdzekļiem
Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 17. oktobra noteikumiem Nr.593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi”, atklāti balsojot:  ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Liena Silauniece, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:
1. IZDARĪT Gulbenes novada pašvaldības domes 2024. gada 28. marta lēmumā Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr.8; 8.p) šādu grozījumu:
	 izteikt 2.1 punktu šādā redakcijā: 
“ 2. 1 NODROŠINĀT papildus finansējuma piešķiršanu 125363,34  EUR (viens simts divdesmit pieci tūkstoši trīs simti sešdesmit trīs euro un trīsdesmit četri centi.) apmērā no Gulbenes novada pašvaldības budžeta līdzekļiem.”
2. Lēmums stājas spēkā ar tā pieņemšanas brīdi. 

\Gulbenes novada pašvaldības domes priekšsēdētājs				               N. Mazūrs

